Toshkent shahrida Ahmad Donish ko‘chasining ma’lum qismi avtotransport vositalari qatnovi uchun yopilmoqda. Bu haqda poytaxt hokimligi matbuot xizmati xabar bermoqda. Qayd etilishicha, bu yo‘llarni ta’mirlash ishlarini jadallashtirish, ishlarni tezroq yakunlash maqsadida amalga oshirilmoqda. Yunusobod tumanida Ahmad Donish ko‘chasining Amir Temur shohko‘chasi ustidan o‘tgan ko‘prikning bir tarafi, ya’ni 7-son (oldingi 17-son) shahar klinik shifoxonasidan Yunusobod metrosi yo‘nalishidagi (“Universam”) qismi avtotransport vositalarining qatnovi uchun to‘liq yopiladi. Tirbandliklarning oldini olish uchun haydovchilarga aylanma yo‘llar orqali harakatlanish tavsiya etilgan.